system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Constantin Popovici (sculptor)?
assistant
Constantin Popovici (n. 1 februarie 1938, Iași — d. 10 decembrie 1995, București) a fost un sculptor român, fiul sculptorului Ion Grigore Popovici (1907 – 1946) și al pictoriței Nadia Popovici (1910 – 1985). O soră mai miică, Eliza Palade, pictoriță.

Biografie 

Constantin Popovici a fost o personalitate artistică complexă. În 1967 a fost laureat al Premiului Uniunii Artiștilor Plastici (UAP).

Lucrări 

 Bustul lui George Enescu (1958)
 Statuia lui Prometeu cu fulgere în mână de lângă Barajul Vidraru (după 1965)
 Statuia lui George Bacovia din Bacău (1971)
 Ciclul de lucrări Hecate
 Monumentul Independenței de la Oradea în noul centru civic (1983)
Statui, busturi (piatră, lemn, metal): Carol Davilla, Gh. Aricescu, Papiu Ilarian, Ion Grigore Popovici, George Enescu, Leon Cracalia, Al. I. Cuza, Aurel Vlaicu, Ionel Perlea, Mihai Eminescu, Liviu Rebreanu, Tudor Vladimirescu, Lacustră, Familia, Obsesia, Pasărea dimineții, Tentativă, Impact, Ioana, Catrina.
Lucrări în ghips: Dr. Ivănescu, Ion Pacea, Al. Ciucurencu, Vasilescu-Capsali, Femeie, Herbert von Karajan, Țărancă, Odihnă I, II, George Apostu, Bărbat, Sacrificiu, 
130 lucrări se află în atelierul artistului, plus cca 3000 desene și ilustrații de carte.

Vandalizare 

Monumentul Independenței din Oradea a fost realizat de sculptorul Constantin Popovici între 1981-1983 și a fost premiată la nivel național în 1983 cu premiul "Ion Andreescu" al Academiei române. Ansamblul avea la bază motivul sculptural al triadei compuse din doi bărbați tineri și o fată, care reprezentau cele trei provincii istorice românești: Moldova, Transilvania și Țara Românească, îngemănate într-un singur trup. De jur împrejurul soclului statuii erau montate basoreliefuri din bronz înfățișând scene din Războiul de Independență de la 1877-1878. Întreg ansamblul avea o greutate de 4,3 tone și o înălțime de 19,47 metri, din care grupul statuar propriu-zis avea de peste trei metri. În 1992, deși autorul lucrării s-a împotrivit, monumentul a fost demolat pentru a face loc Catedralei ortodoxe din Centrul Civic, iar piesele de bronz au fost transportare într-un depozit al Regimentului 21 Mecanizat din Garnizoana Oradea. După desființarea unităților militare, grupul statuar a fost mutilat de hoți. Hoții au furat întâi basoreliefurile, iar în etapa a doua de vandalizare au tăiat și furat două dintre capetele statuilor, au amputat picioarele statuilor în dreptul gleznelor iar uneia dintre statui i-au retezat piciorul de la genunchi. Autoritățile locale au în evidențe grupul statuar ca fiind „în conservare".

Premii
1967 a fost laureat al Premiului Uniunii Artiștilor Plastici (UAP)
Medalie la cea de a 34-a aniversare a Republicii Socialiste România
Premiul Academiei pentru monumentul din Oradea
Medalia "Una cultura per Europa", 1986, Roma, Italia

Bibliografie 

 Dan Grigorescu - „Constantin Popovici” (monografie), Ed. Meridiane, București, 1990
 „Nouveau dictionaire de la sculpture moderne”, Editura Fernand Hazan, Paris, 1970
 Mircea Grozea - „Sculptori contemporani”, Editura Meridiane, București, 1984
 Constantin Prut - „Dictionaire de la sculpture moderne”, Editura Albatros, 1982
 Constantin Prut - „Dicționar de artă plastică modernă și contemporană”, București, 2000
 Dan Hăulică - „Nostalgia sintezei”,Editura Eminescu, București, 1984
 Constantin Popovici, Dan Grigorescu - „Dictionaire Olympiade des arts a Seoul par ante Glibota 1988 - 1989”, Coreea de Sud, Editura Arta Grafică, București, 1990
 E. Benzeot, Editura Grund, Paris, 1975 - 2008
 Volum omagial - „Dulce și frumoasa Românie”, editat de Guvernul României, 1995
 Grande Encyclopedie Italienne, Vol. XIX

Alte referințe:
 Numeroase articole în presa națională, internațională, apariții la Radio și TV atât în țară cât și în străinătate.
 Considerații critice de : Petre Comărnescu, Dan Hăulică, Eugen Schileru, Denis Chevalier, Jaques Lassaigne, Radu Varia, Pierre Restagni, Dan Grigorescu, Simona Vărzaru, Cornel Radu Constantinescu, Octavian Barbosa, Ante Glibota, Mircea Deac, Ion Frunzetti, Mircea Grozdea, Grigore Arbore, Gheorghe Cozma, etc.

Legături externe 

 Constantin Popovici

Note 

Nașteri în 1938
Nașteri pe 1 februarie
Decese în 1995
Barajul Vidraru
Sculptori români
Sculptori monumentaliști români
Statui ale lui Prometeu
Ieșeni